Document ID: 32012R0032

KOMISSION DELEGOITU ASETUS (EU) N:o 32/2012,
annettu 14 päivänä marraskuuta 2011,
Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta annetun Euroopan parlamentin ja neuvoston asetuksen (EU) N:o 1236/2010 täydentämisestä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta sekä neuvoston asetuksen (EY) N:o 2791/1999 kumoamisesta 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1236/2010 (1), ja erityisesti sen 10 artiklan 3 kohdan ja 46 artiklan,
sekä katsoo seuraavaa:
(1)
Asetuksella (EU) N:o 1236/2010 täydennetään seuraavissa säädöksissä vahvistettuja valvontatoimenpiteitä:
-
neuvoston asetus (EY) N:o 1224/2009 (2), annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, ja
-
neuvoston asetus (EY) N:o 1005/2008 (3), annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä.
(2)
Asetuksen (EU) N:o 1236/2010 10 artiklan mukaisesti jäsenvaltioiden on kuukausittain ilmoitettava komissiolle lippunsa alla purjehtivien alusten NEAFC-alueella pyytämien kalavarojen määrät. Olisi vahvistettava ilmoitettavia kalavaroja koskeva luettelo,
ON HYVÄKSYNYT TÄMÄN ASETUKSEN:
1 artikla
Luettelo kalavaroista
Asetuksen (EY) N:o 1236/2010 10 artiklan 1 kohdassa tarkoitettujen kalavarojen luettelo vahvistetaan liitteessä.
2 artikla
Voimaantulo
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2011.

Labels: 12
6
5
20